Eldfjörugur , rómantískur gamanleikur þar sem spunnið er frjálslega út frá ævi leikskáldsins Williams Shakespeares . Leikritið , sem byggt er á Óskarsverðlaunamyndinni Shakespeare in Love , var frumsýnt á West End 2014 og naut mikilla vinsælda . Aron Már Ólafsson leikur Will og Lára Jóhanna Jónsdóttir leikur Víólu de Lesseps , aðalsmey sem dreymir um að verða leikari , á tímum þar sem samfélagið leyfir aðeins karlmönnum að stíga á svið . Fjöldi annarra leikara og tónlistarmanna tekur þátt í sýningunni , en um er að ræða stórsýningu þar sem horfið er aftur til Elísabetartímans í umgjörð og búningum . Ástríðuþrungin ástarsaga , sem gerist á viðsjálum tímum þar sem stéttaskipting er mikil , valdabaráttan harðvítug og stutt er í að sverðin fari á loft ! Bráðfyndið og fjörugt verk um eldheitar ástir , baráttuna fyrir því að fylgja köllun sinni í hörðum heimi listarinnar og snilligáfuna sjálfa .